પોલીસતંત્રના આ નવા નામ અને સાઈબર સેલ વિભાગમાં કમ્પ્યુટર ટેકનોલોજીના નિષ્ણાતો સાઈબર ક્રાઈમ ઉકેલવાનું કામ કરે છે. સાઈબર ક્રાઈમ એટલે મોબાઈલ ફોન કે કમ્પ્યુટર જેવા ઇલેક્ટ્રોનિક ઉપકરણ દ્વારા આચરવામાં આવતું ગુનાહિત કૃત્ય. સાઈબર ક્રિમિનલો મોબાઈલ કે કમ્પ્યુટર દ્વારા ઘણીવાર બદનામી કે ધમકીભર્યા ઈ-મેઇલ મોકલે છે,ડેટા ચોરી કે ફોર્મ્યુલા ચોરી કરે છે, ચારિત્ર્ય ખંડન થાય એવી વિડીયો ક્લિપ્સ વહેતી મૂકે છે કે ખંડણી વસૂલી કરે છે. શિક્ષિત આંતકવાદીઓ પણ એમનાં ખરતનાક કાવતરાંને અંજામ આપવા માટે લેટેસ્ટ ટેકનોલોજીનો ઉપયોગ કરે છે, જે સાઈબર ટેરરિઝમ તરીકે ઓળખાય છે.